1. ΝΟΜΟΘΕΤ. ΔΙΑΤΑΓΜΑ της 8/13 Αυγ. 1926 Περί γραφείων εμπορικών πληροφοριών. Άρθρ.1.-Γραφεία εμπορικών πληροφοριών δια του παρόντος νοούνται τα κατά τα κατωτέρω συνιστάμενα προς παροχήν πληροφοριών περί του είδους επιχειρήσεώς τινος, του κύκλου των εργασιών, των καταβεβλημένων κεφαλαίων, των κερδών, του τρόπου εργασιών, των ασκούντων την επιχείρησιν και γενικώς περί πάντων των καθαρώς και μόνον ενδιαφερόντων στοιχείων ιδιωτικής τινος επιχειρήσεως εμπορικής κατά την έννοιαν του εμπορικού νόμου και των καθ’ έκαστα συναφών νομίμων διατάξεων. Άρθρ.10.-Επιβάλλεται χρηματική ποινή (μέχρι δραχμών 50.000) και φυλάκισις μέχρις έτους εις πάντα ασκούντα τας εργασίας του παρόντος Νομοθ. Διατάγματος άνευ της σχετικής αδείας. Δια το μέτρον των χρηματικών ποινών βλ. άρθρ. 2 Νόμου 110/1945 και άρθρ. 57 Ποιν. Κώδικος (τομ. 8 σελ. 6 και 28). Εις τον ημέτερον επί της Γεωργίας, Εμπορίου και Βιομηχανίας υπουργόν ανατίθεμεν την δημοσίευσιν και εκτέλεσιν του παρόντος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Σελ. 146 11.Γ.γ.1 Γραφεία Εμπορικών Πληροφοριών Άρθρ.2.-Η άδεια της συστάσεως γραφείου εμπορικών πληροφοριών χορηγείται εις Έλληνας υπηκόους ή εταιρείας αυτών επί τούτω συνιστωμένας, ανεγνωρισμένης ακεραιότητος χαρακτήρος, κεκτημένους απολυτήριον γυμνασίου ή εμπορικής σχολής, έχοντας συμπληρώσει το 35ον έτος της ηλικίας των, απολαύοντας των πολιτικών και αστικών αυτών δικαιωμάτων και μη κηρυχθέντας εις κατάστασιν πτωχεύσεως είτε καταδικασθέντας επί τινι των εν άρθροις 23 και 24 του Ποινικού Νόμου αδικημάτων, δια πράξεως του επί της Γεωργίας, Εμπορίου και Βιομηχανίας υπουργού, δημοσιευομένης εις την Εφημερίδα της Κυβερνήσεως, κατόπιν αιτήσεως, επί εκατονταδράχμου χαρτοσήμου, των επιθυμούντων προς το υπουργείον Γεωργίας, Εμπορίου και Βιομηχανίας και μετά γνωμοδότησιν της κατά τα κατωτέρω επιτροπής. Ο τυχών αδείας συστάσεως γραφείου εμπορικών πληροφοριών υποχρεούται προ της ενάρξεως των εργασιών αυτού και εντός 15 ημερών από της χορηγήσεως της αδείας να καταθέση ως εγγύησιν παρά τινι ελληνική ανωνύμω τραπεζιτική εταιρεία ποσόν, εις δραχμάς ή ελληνικά δημόσια χρεώγραφα, εκ των υποκειμένων, εις απαλλοτρίωσιν, ίσης αξίας, οριζόμενον δια της πράξεως της χορηγήσεως της αδείας και μέχρις ανωτάτου ορίου 50.000. Άρθρ.3.-Προς έλεγχον των ουσιαστικών και τυπικών προσόντων των αιτούντων άδειαν συστάσεως γραφείου πληροφοριών συνιστάται εν Αθήναις επιτροπή, αποτελουμένη εξ ανωτέρου υπαλλήλου της διευθύνσεως εμπορίου και βιομηχανίας του υπουργείου Γεωργίας κλπ., οριζομένου υπό του υπουργού, ως προέδρου, των διευθυντών των εμπορικών και βιομηχανικών επιμελητηρίων Αθηνών και Πειραιώς και ενός αντιπροσώπου εκάστου αυτών, οριζομένων υπό των διοικητικών συμβουλίων των, και ετέρου υπαλλήλου της αυτής διευθύνσεως, οριζομένου επίσης υπό του υπουργού, ως γραμματέως. Υπό των αιτούντων κατατίθενται παρά τω εμπορικώ και βιομηχανικώ επιμελητηρίω Αθηνών δραχμαί 600. Το δε επιμελητήριον υποχρεούται να διαβιβάζη προς την επιτροπήν το ούτω κατατιθέμενον αυτή ποσόν, όπερ διανέμεται μεταξύ των μελών και του γραμματέως αυτής. Άρθρ.4.-Η προς τα γραφεία διδομένη εντολή προς παροχήν πληροφοριών είναι πάντοτε έγγραφος και μυστική. Ομοίως αι παρά του γραφείου παρεχόμεναι πληροφορίαι. Άρθρ.5.-Οι τυχόντες αδείας συστάσεως γραφείου πληροφοριών έχουσιν εμπορικήν ιδιότητα, διεπόμενοι καθ’ όλα υπό των διατάξεων του εμπορικού νόμου και των καθ’ έκαστα συναφών νομίμων διατάξεων. Επί πλέον απαγορεύεται εις αυτούς η άσκησις οιουδήποτε ετέρου εμπορικού επαγγέλματος αμέσως ή εμμέσως. Τα βιβλία αυτών τηρούνται εις την ελληνικήν ή γαλλικήν γλώσσαν, εις μίαν των οποίων υποχρεούνται να μεταφέρωσι τα ετερόγλωσσα έγγραφα αυτών. Τα δε έγγραφα αυτών φέρουσι τον αριθμόν της πράξεως δι’ ης εχορηγήθη η άδεια. Άρθρ.6.-Ο έλεγχος των γραφείων και δη των βιβλίων και αρχείων αυτών και των εργασιών των εν γένει είναι απεριόριστον δικαίωμα του επί της Γεωργίας κλπ. υπουργού, δυνάμενον ν’ ασκηθή οποτεδήποτε και παρ’ οιουδήποτε κατόπιν εντολής του υπουργού. Σελ. 145 Γραφεία Εμπορικών Πληροφοριών 11.Γ.γ.1 Άρθρ.7.-Η χορηγηθείσα άδεια συστάσεως γραφείου εμπορικών πληροφοριών ανακαλείται δια πράξεως του επί της Γεωργίας κλπ. υπουργού εν περιπτώσει απωλείας των νομίμων προϋποθέσεων της χορηγήσεώς της. Επίσης εν περιπτώσει καθ’ ην γραφειόν τι παρεξέκλινε των νομίμων σκοπών του ή παρέβη τας διατάξεις του παρόντος, ασχέτως προς τας αστικάς ή ποινικάς τυχόν ευθύνας του διατηρούντος το γραφείον. Εις τας περιπτώσεις όμως ταύτας αντί της οριστικής ανακλήσεως δύναται να επιβληθή προσωρινή στέρησις της αδείας μέχρις έτους. Άρθρ.8.-Δύναται κατ’ εξαίρεσιν να χορηγηθή η άδεια της συστάσεως γραφείου εμπορικών πληροφοριών και εις μη κεκτημένους απολυτήριον γυμνασίου ή εμπορικής σχολής, αλλά διατηρούντας τοιούτο γραφείον κατά την 1ην Ιουλ. 1926. Προς τούτο οφείλουσι να υποβάλωσι την σχετικήν αίτησιν εντός 3 μηνών από της δημοσιεύσεως του παρόντος. Παρελθόντος δε του τριμήνου άνευ της υποβολής της αιτήσεως, απαγορεύεται επί ταις ποιναίς του παρόντος η λειτουργία του γραφείου. Περί τούτων θέλει γίνει δημοσίευσις εις δύο τουλάχιστον εφημερίδας ημερησίως εκδιδομένας ενταύθα. Άρθρ.9.-Δύναται επίσης κατ’ εξαίρεσιν να επιτραπή η άσκησις των εργασιών του παρόντος Νομοθ. Διατάγματος εις ελληνικάς ανωνύμους τραπεζιτικάς εταιρείας και μόνον δια τας μετ’ αυτών συναλλασσομένας επιχειρήσεις, της σχετικής αιτήσεως υποβληθησομένης ως ανωτέρω εντός τριμήνου από της δημοσιεύσεως. 